Author: MF_SR

Informácia
o použití prostriedkov štátneho rozpočtu získaných z lotérií a iných podobných hier v roku 2001 a rozpočtovaných na rok 2002

	Prostredníctvom rozpočtovej kapitoly Všeobecná pokladničná správa sa rozpočtujú a realizujú príjmy a výdavky štátneho rozpočtu, ktoré svojim všeobecným charakterom nepatria, alebo z hospodárnostného hľadiska sa priamo nezaraďujú do ostatných rozpočtových kapitol.

	V nadväznosti na zákon SNR č. 194/1990 Zb. o lotériách a iných podobných hrách v znení neskorších predpisov sa v tejto kapitole rozpočtovali aj finančné prostriedky získané z odvodov prevádzkovateľov  lotérií a iných podobných hier, ako nedaňové príjmy na telovýchovu, šport, školstvo, podporu mládeže, zdravotnícke, sociálne, kultúrne a environmentálne účely. Finančné prostriedky boli uvoľňované na základe rozhodnutia vlády SR do výšky skutočných príjmov z výťažku lotérií a iných podobných hier.

	Uznesením vlády SR č. 805 z 9. októbra 2000 k návrhu štátneho rozpočtu na rok 2001 v bode C.41. bolo príslušným ministrom uložené predkladať na rokovanie vlády materiály s návrhmi na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov najviac v rozsahu prostriedkov rozpočtovaných na účely uvedené v zákone  o štátnom rozpočte na rok 2001 v rozpočtovej kapitole Všeobecnej pokladničnej správy v termínoch do 31. januára 2001 a do 30. júna 2001.

Použitie prostriedkov z lotérií a iných podobných hier  v jednotlivých kapitolách
v roku 2001

Zákonom č. 472/2000 Z. z. o štátnom rozpočte na rok 2001 boli schválené v kapitole Všeobecná pokladničná správa rozpočtované prostriedky vyplývajúce zo zákona SNR č. 194/1990 Zb. o lotériách a iných podobných hrách v znení neskorších predpisov. V rámci uvedenej kapitoly bol predpokladaný výnos z výťažku lotérií a iných podobných hier  pre rok 2001 vo výške 1 050 000 000 Sk.

           Skutočné príjmy k 31. 12. 2001 dosiahli  1 179 216 064  Sk. 

1.	Ministerstvo kultúry SR 

	Pre Ministerstvo kultúry SR boli schválené  finančné prostriedky z výťažku lotérií a iných podobných hier v sume 102 147 tis. Sk na podporu kultúry.  Ministerstvo kultúry SR predložilo na rokovanie vlády SR  Projekty na kultúrne aktivity – rok 2001 v dvoch častiach - na I. polrok v sume 81 140 tis. Sk a na II. polrok 21 007 tis. Sk. 
	Ministerstvo financií SR v nadväznosti na úlohu C.6. uznesenia vlády SR č. 805 zo dňa 9. 10. 2000 uvoľňovalo priebežne finančné prostriedky na schválené projekty do výšky 102 140 tis. Sk.  
	
            Uznesením č. 116 zo dňa 7.2.2001 bolo uložené ministerke financií SR uvoľniť z kapitoly Všeobecná pokladničná správa čiastku 81 140 000 Sk pre I. polrok roku 2001.
           Uznesením č. 628 zo dňa 3.7.2001 bolo uložené ministerke financií SR uvoľniť z kapitoly Všeobecná pokladničná správa zvyšnú časť rozpočtovaných prostriedkov na rok 2001 a to vo výške 21 007 000 Sk.
Finančné prostriedky boli uvoľňované na základe rozpočtových opatrení v priebehu celého roka 2001, podľa plnenia príjmov z týchto zdrojov. 

2.	Ministerstvo zdravotníctva SR

          Pre Ministerstvo zdravotníctva SR boli schválené  finančné prostriedky z výťažku lotérií a iných podobných hier v sume 128 709 tis. Sk na zdravotnícke účely prostredníctvom Ministerstva zdravotníctva SR, z toho pre Protidrogový fond 5 000 tis. Sk a Slovenský Červený kríž 4 419 tis. Sk. Ministerstvo zdravotníctva SR predložilo na rokovanie vlády SR ”Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov” na celkovú sumu 128 709 tis.Sk, ktorý vláda SR schválila uznesením č. 113/2001 a ”Návrh na zmenu použitia schválených finančných prostriedkov z výnosov lotérií a iných podobných hier  účelovo určených v kapitole MZ SR na rok 2001, ktorý vláda SR schválila uznesením č.626/2001.  

	Ministerstvo financií SR v nadväznosti na úlohu C.6. uznesenia vlády SR č. 805 zo dňa 9. 10. 2000 uvoľňovalo  priebežne  finančné  prostriedky na schválené účely do výšky 128 709 tis. Sk.  

3.	Ministerstvo životného prostredia SR

            Na environmentálne účely boli v kapitole Všeobecná pokladničná správa rozpočtované prostriedky vo výške 11 250 000 Sk. Vláda SR uznesením č. 93 zo dňa 31.1.2001 k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov, schválila pre kapitolu Ministerstva životného prostredia SR čiastku 11 250 000 Sk na pokračovanie prác na Atlase krajiny a uložila ministerke financií uvoľňovať priebežne uvedenú čiastku.

4.	Ministerstvo práce,  sociálnych vecí a rodiny SR (MPSVR SR)

           MPSVR SR malo pre rok 2001 rozpočtované v kapitole VPS finančné prostriedky získané v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitárne a charitatívne účely v sume 77 350 tis. Sk. Tieto rozdelilo vhodným subjektom na základe materiálov predložených na rokovanie vlády SR , ktoré vláda SR schválila uzneseniami vlády SR č. 114/2001a č. 654/2001. Takto rozdelené finančné prostriedky boli  od mesiaca  marec 2001 rezortu prideľované podľa skutočne dosiahnutých príjmov z výťažku z lotérií a iných podobných hier. 

	MPSVR SR pridelenú sumu finančných prostriedkov rozdelilo pre :
Protidrogový fond                                                                5 000 tis. Sk
na zahraničné aktivity ministerstva                                     3 500 tis. Sk
príspevky na humanitné účely                                                117 tis. Sk
vlastné úlohy ministerstva                                                      238 tis. Sk
dotácie občianskym združeniam                                          7 050 tis. Sk
          Na zabezpečenie sociálnych služieb, ktoré poskytujú štátne a neštátne subjekty pôsobiace v sociálnej oblasti t.j. občianske združenia, obce a ďalšie fyzické a právnické osoby, ktoré zabezpečujú úlohy vyplývajúce zo zákona č. 195/1998 Z. z. o sociálnej pomoci v znení neskorších predpisov  prostredníctvom kapitol krajských úradov   61 445 tis. Sk z toho:
KÚ Bratislava                                                                       8 480 tis. Sk
KÚ Banská Bystrica                                                             9 145 tis. Sk
KÚ Trnava                                                                            6 280 tis. Sk
KÚ Nitra                                                                                5 810 tis. Sk
KÚ Prešov                                                                             9 850 tis. Sk
KÚ Košice                                                                             7 030 tis. Sk
KÚ Žilina                                                                               6 150 tis. Sk
KÚ Trenčín                                                                            8 700 tis. Sk

	Projekty štátnych zariadení boli zamerané na rozšírenie sociálnych služieb z hľadiska ich druhovosti a najmä z hľadiska plošného rozšírenia, ako aj na riešenie havarijných situácií v zariadeniach sociálnych služieb. Projekty neštátnych subjektov boli zamerané na rozvoj sociálnych služieb pre občanov v akútnej sociálnej   alebo hmotnej núdzi na zabezpečovanie základných životných potrieb (útulky, resocializačné strediská, krízové strediská, domovy pre osamelých rodičov, vývarovne, chránené bývania a pod.).

	Uvedené finančné prostriedky boli v roku 2001 subjektom aj skutočne poskytnuté v plnej výške. Skutočné čerpanie týchto finančných prostriedkov je predmetom zúčtovania kapitoly so štátnym rozpočtom za rok 2001.

5.	Ministerstvo školstva SR 

Pre Ministerstvo školstva SR (MŠ SR) boli v kapitole Všeobecná pokladničná správa rozpočtované prostriedky vyplývajúce zo zákona SNR č. 194/1990 Zb. o lotériách a iných podobných hrách v znení neskorších predpisov    spolu v sume 543 044 tis. Sk takto:
-	na podporu telovýchovy, športu a športovej reprezentácie 
prostredníctvom MŠ SR vrátane športovej reprezentácie  
Ministerstva obrany SR a Ministerstva vnútra SR			525 000 tis. Sk
-    na podporu školstva a mládeže 						    8 044 tis. Sk
-	projekt INFOVEK- zavádzanie informačných technológií
      na základných a stredných školách					  10 000 tis. Sk

Vláda SR uznesením č. 115 /2001 schválila návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov pre kapitolu Ministerstva školstva SR v sume 280 000 tis. Sk a uznesením č. 653/2001 prostriedky v sume 263 044 tis. Sk, spolu v sume 543 044 tis. Sk.

Ministerstvo financií SR uvoľňovalo prostriedky z kapitoly VPS získané z lotérií na účely schválené citovanými uzneseniami vlády do kapitoly Ministerstva školstva SR priebežne podľa tvorby zdrojov. Z celkovej sumy 543 044 tis. Sk tvorili prostriedky pre oblasť telesnej kultúry poskytnuté Štátnemu fondu telesnej kultúry sumu 454 324 tis. Sk. ŠFTK použil uvedené prostriedky na: 

-	činnosť občianskych združení zaoberajúcich sa telovýchovnou, športovou a                      
      turistickou činnosťou,  
-	príspevok na mzdy zamestnancov občianskych združení a odvody občianskych združení,  
-	významné medzinárodné podujatia konané na území SR, 
-	podporu vrcholového športu, 
-	podporu vybraných projektov materiálno-technickej základne, športových a     
      telovýchovných objektov a zariadení, 
-     podporu olympijského hnutia.

   Zostávajúca časť prostriedkov v sume 88 720 tis. Sk bola Ministerstvom financií SR uvoľňovaná na účely schválené vládou SR citovanými uzneseniami t.j. na vrcholový šport, ostatnú činnosť v telovýchove a športe, občianskym združeniam (kapitálové transfery). Použitie týchto prostriedkov bude predmetom zúčtovania finančných vzťahov  kapitoly Ministerstva školstva SR so  štátnym  rozpočtom  za  rok  2001.

6.	Úrad vlády SR

         Úradu vlády SR boli schválené  finančné prostriedky z výťažku lotérií a iných podobných hier v sume 15 000 tis. Sk na sociálne a kultúrne potreby rómskej komunity. Úrad vlády SR predložil na rokovanie vlády SR jednotlivé projekty v troch častiach v celkovej sume 15 000 tis. Sk. Predmetné projekty boli schválené uzneseniami vlády SR č. 364 zo dňa 25. 4. 2001, č. 770 zo dňa 22. 8. 2001 a č. 1031 zo dňa 31. 10. 2001. 
	V nadväznosti na schválené uznesenia vlády SR boli Ministerstvom financií SR uvoľňované finančné prostriedky pre rozpočtové kapitoly takto:
Úrad vlády SR                                  190 tis. Sk
Ministerstvo kultúry SR                     80 tis. Sk
Ministerstvo školstva SR                   50 tis. Sk
Slovenská televízia                           150 tis. Sk
Krajský úrad Bratislava                  2 854 tis. Sk
Krajský úrad Trnava                     137,34 tis. Sk
Krajský úrad Trenčín                        65,5 tis. Sk
Krajský úrad Žilina                           325 tis. Sk
Krajský úrad Banská Bystrica          425 tis. Sk
Krajský úrad Prešov                      3 030,16 tis. Sk 
Krajský úrad Košice                      6 911,00 tis. Sk
Krajský úrad Nitra                                752 tis. Sk
Slovenský inštitút medzinárodného štúdia  30 tis. Sk 

	Čerpanie týchto prostriedkov je predmetom zúčtovania jednotlivých rozpočtových kapitol. 

Na základe uznesenia  vlády SR č. 1031 z 31. októbra 2001 k návrhu na použitie prostriedkov štátneho rozpočtu, uvedených v zákone o štátnom rozpočte na rok 2001 v kapitole VPS na projekty riešenia problémov rómskej komunity – IV. časť, bolo schválené uvoľnenie prostriedkov pre krajské úrady nasledovne:
A.1 Rezerva na projekty riešenia rómskej komunity v celkovej sume 7 197 000 Sk
A.2 Sociálne a kultúrne potreby rómskej komunity v celkovej výške 8 560 300 Sk.

      Finančné prostriedky Krajský úrad Žilina v celkovej výške 900 000 Sk omylom nepoukázal a príjemcovia (Obecný úrad v Pribiline, Obecný úrad Turie a Mestský úrad Liptovský Mikuláš) tieto prostriedky požadujú. Prevažne ide o vybudovanie vodovodnej prípojky do rómskych osád a na rekonštrukciu Socializačného centra nový svet – Hlboké pre rómsku komunitu.

          Prostriedky nepoužité v roku 2001 odporúčame poukázať v roku 2002 z  nevyčerpaných prostriedkov  roku 2001 – ktoré boli o sumu 900 000 Sk navýšené.   

7.	Vratky prevádzkovateľom lotérií a rezerva na ďalšie verejnoprospešné účely

           Z rozpočtovanej čiastky 35 000 000 Sk sa v roku 2001 uvedená čiastka použila v plnej výške.  Na vratky prevádzkovateľom lotérií, ktoré sa uhrádzajú prednostne, sa použila čiastka 5 718 310 Sk a  zostatok finančných prostriedkov vo výške 29 281 690 Sk sa poskytol  na  zdravotnícke, sociálne, kultúrne, environmentálne a iné verejnoprospešné účely podľa zákona SNR č. 194/1990 Zb. o lotériách a iných podobných hrách v znení neskorších predpisov. 

8.	Financovanie verejnoprospešných akcií pre obce a mestá 

           V kapitole VPS boli pre obce a mestá v roku 2001 rozpočtované  finančné  prostriedky  z  výťažku  lotérií  a  iných podobných hier  v sume 137 500 000,- Sk. Z dôvodu vecnej príslušnosti  rozpočtovými opatreniami č. 32 a 56 bolo z uvedenej sumy 15 000 000,- Sk presunuté do kapitoly Krajského úradu Žilina na rekonštrukciu Národného domu v Martine.

Dotácie v sume 122 500 000,-  Sk boli účelovo určené  na:
- záchranu historického jadra mesta Banská Štiavnica 12 000 000,- Sk,
- záchranu historického jadra mesta Bardejov              10 000 000,- Sk,
- záchranu historického jadra mesta Levoča                 10 500 000,- Sk,
-	obnovu národných kultúrnych pamiatok pre mesto Bratislava 13 000 000,- Sk,
-	rekonštrukciu domovov dôchodcov v Bratislave                         7 000 000,- Sk 
- dokončovanie objektov základných škôl a ich technickej vybavenosti v rámci bývalej       
   komplexnej bytovej výstavby 70 000 000,- Sk.                        
                       
	Finančné prostriedky Ministerstvo financií SR uvoľňovalo v nadväznosti na prijaté príjmy z výťažku lotérií a iných podobných hier.

	Uvedené dotácie MF SR poskytlo v súlade s  § 4a ods. 9 zákona SNR č. 194/1990 Zb. o lotériách  a  iných  podobných   hrách   v znení  neskorších  predpisov na financovanie úloh v oblasti kultúrnej a sociálnej mestám Bratislava, Banská Štiavnica, Bardejov a  Levoča.

	Magistrátu hlavného mesta SR Bratislavy  Ministerstvo financií SR rozpísalo listom zo dňa 9.1.2001   č.  111/2001-45 finančné prostriedky    v    sume  20 000 000,- Sk,    z toho 13 000 000,- Sk na obnovu národných kultúrnych pamiatok Slavína a Devína a 7 000 000,- Sk na rekonštrukcie domovov dôchodcov. 

	Na základe predložených podkladov k zúčtovaniu, mesto Bratislava k 31.12.2001 použilo finančné prostriedky z dotácie   na obnovu   národných kultúrnych pamiatok v sume 12 998 344,- Sk.  Zostatok nepoužitej dotácie v sume 1 656,- Sk bol poukázaný na účet ŠR SR v zmysle "Pokynov na finančné zúčtovanie..".

	Z   dotácie  na   rekonštrukciu   domovov    dôchodcov   mesto   Bratislava   použilo sumu  6 999 204,60 Sk.  Sumu 795,40 Sk mesto Bratislava odviedlo na účet č. 772-5423-002/0720 do štátneho rozpočtu.

	Mestu Banská Štiavnica   Ministerstvo financií SR   oznámilo  listom  zo  dňa 8.1.2001 č.  26 612/2000-45 finančné prostriedky v sume 12 000 000,- Sk na financovanie záchrany historického jadra mesta. Finančné  prostriedky  boli  použité  v  súlade  so  schválenými  investičnými  akciami do   výšky  oznámeného limitu.

Mestu Bardejov  Ministerstvo financií SR   oznámilo  listom  zo  dňa 8.1.2001 č.  120/2001-45 finančné prostriedky  v sume 10 000 000,- Sk na financovanie záchrany historického jadra mesta. Na základe predložených podkladov k zúčtovaniu, mesto Bardejov k 31.12.2001 použilo finančné prostriedky v sume 8 061 723,- Sk. 

Ministerstvo financií SR na základe žiadosti mesta Bardejov povolilo na zvyšnú sumu v  zmysle  § 54  ods.1 písm.  f)  zákona   NR SR č.  303/1995 Z .z.  o rozpočtových   pravidlách   v  znení neskorších predpisov listom zo dňa 19.12.2001 č. 6228/2001-KM výnimku z časového použitia rozpočtových prostriedkov v termíne do 30.4.2002.  

Mestu Levoča  Ministerstvo financií SR  oznámilo  listom  zo  dňa 8.1.2001 č.  119/2001-45 finančné prostriedky v sume 10 500 000,- Sk na financovanie záchrany historického jadra mesta. K 31.12.2001 mesto použilo finančné prostriedky v sume 10 499 999,50- Sk. Zostatok 0,50 Sk je mesto Levoča povinné vrátiť do štátneho rozpočtu.

V štátnom rozpočte na rok 2001 boli schválené na rozostavané stavby ZŠ v rámci bývalej KBV ďalšie finančné prostriedky v celkovej sume 70 000 000,- Sk. Tieto prostriedky  štátneho rozpočtu boli  rozpočtované v rozpočtovej kapitole Všeobecná pokladničná správa – pre potreby školstva – na účely dokončovania základných škôl a ich technickej vybavenosti.
	Z   celkovej   sumy     70 000  000, -  Sk      k   31.12. 2001     bolo      vyčerpaných  63  737 550, 83  Sk   na   dokončovanie základných škôl  v 18 obciach..  Nevyčerpané prostriedky v sume  45  678,37 Sk  boli poukázané na účet MF SR č. 772-5423-002/0720 vedený v NBS Slovenska.
V roku 2001 bola povolená výnimka z časového použitia finančných prostriedkov; 
-	pre Mestský úrad Komárno na sumu  4 000 000 ,- Sk,  list MF SR č.21068/2001-45,
-	pre Mestský úrad Levice na sumu 2  216  770,80 Sk,  list MF SR č. 21610/2001-45. 

Rozpočtované prostriedky  z lotérií a iných podobných hier  v jednotlivých kapitolách
v roku 2002

Zákonom NR SR č. 586/2001 Z. z. o štátnom rozpočte na rok 2002 boli schválené v kapitole Všeobecná pokladničná správa rozpočtované prostriedky vyplývajúce zo zákona SNR č. 194/1990 Zb. o lotériách a iných podobných hrách v znení neskorších predpisov   vo výške 1 100 000 000 Sk a ich rozdelenie je nasledovné:

Ministerstvo školstva SR spolu v sume 558 100 000 Sk

- na podporu telovýchovy, športu a športovej reprezentácie 
  prostredníctvom Ministerstva školstva SR, vrátane 
  športovej reprezentácie Ministerstva obrany SR 
  a Ministerstva vnútra SR							540 000 tis. Sk
- na podporu Horskej služby na Slovensku   			                3 000 tis. Sk
- podporu Tatranskej horskej služby štátnych lesov TANAP		    7 000 tis. Sk 
- na podporu školstva a mládeže prostredníctvom MŠ SR			    8 100 tis. Sk

            Vláda SR uznesením č. 181 z 27.2.2002 schválila prostriedky z lotérií pre kapitolu MŠ SR spolu  v  sume 551 100  tis. Sk a  na  uvoľnenie účelovo prostriedky v sume  279 050 tis. Sk, ktoré bude Ministerstvo financií  SR uvoľňovať priebežne podľa tvorby zdrojov.  

Ministerstvo práce sociálnych vecí a rodiny SR v sume 75 500 000 Sk

Rezort MPSVR SR má v kapitole VPS v roku 2002 rozpočtovanú sumu 70 500 tis. Sk a 5 000 tis. Sk  dotáciu do Protidrogového fondu z výťažkov lotérií a iných podobných hier. 

Materiálom predloženým na rokovanie vlády SR a uznesením vlády SR č. 183/2002 bolo rozdelených 57 000 tis. Sk pre 
- kapitolu MPSVR SR
na zahraničné aktivity ministerstva                       2 500 tis. Sk
dotácie pre občianske združenia                            7 100 tis. Sk
- kapitolu MZ SR                                                   1 500 tis. Sk
- KÚ Bratislava                                                      7 810 tis. Sk
- KÚ Trnava                                                           6 960 tis. Sk
- KÚ Trenčín                                                          5 340 tis. Sk
- KÚ Nitra                                                              3 800 tis. Sk
- KÚ Žilina                                                             1 904 tis. Sk
- KÚ B. Bystrica                                                     4 900 tis. Sk
- KÚ Prešov                                                            6 190 tis. Sk
- KÚ Košice                                                            8 996 tis. Sk 

	Z tejto sumy   bolo do 31.3.2002  poskytnutých 17 780 tis. Sk pre kapitolu MPSVR SR a kapitoly krajských úradov.

Ministerstvo zdravotníctva SR v sume 128 000 000 Sk	

         Pre Ministerstvo zdravotníctva SR boli schválené  finančné prostriedky z výťažku lotérií a iných podobných hier v sume 128 000 tis. Sk, z toho na:
-	zdravotnícke účely prostredníctvom MZ SR suma 118 581 tis. Sk
v tom na: - podporu výstavby hospicov suma 20 000 tis.Sk,
                -dokončenie rekonštrukcie zdravotníckeho strediska vo Výčapoch                              
                  Opatovciach suma 1 100 tis.Sk, 
               - dokončenie rekonštrukcie a modernizácie zdravotníckeho strediska  v Belej  
                  suma 1 100 tis. Sk,
                     -rekonštrukciu a modernizáciu existujúcich objektov  suma 10 000 tis. Sk.
                     -Slovenský Červený kríž suma 4 419 tis. Sk,
                     - Protidrogový fond suma 5 000 tis. Sk,.

           Ministerstvo zdravotníctva SR predložilo na rokovanie vlády SR ”Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov” na časť prostriedkov v sume 94 000 tis. Sk, ktorý  vláda SR schválila uznesením č. 242 zo dňa 13.03.2002.

           Pre úplnosť informácie  uvádzame, že vláda SR uznesením č. 183/2002 schválila materiál ”Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR. Podľa prílohy k tomuto uzneseniu sa uvoľňujú finančné prostriedky do rozpočtových kapitol krajských úradov, rozpočtovej kapitoly Ministerstva práce, sociálnych vecí a rodiny SR a rozpočtovej kapitoly Ministerstva zdravotníctva SR.
Na základe uvedeného Ministerstvo financií SR  povolilo prekročiť záväzné ukazovatele kapitoly MZ SR o sumu 1 500 000 Sk, účelovo na  financovanie  rekonštrukčných  prác špecializovaného zdravotníckeho zariadenia ”Psychiatrickej liečebne Sokolovce” v roku 2002. 

Ministerstvo kultúry SR v sume 99 550 000 Sk

          Pre Ministerstvo kultúry SR boli schválené  finančné prostriedky z výťažku lotérií a iných podobných hier v sume 99 550 tis. Sk na podporu kultúry prostredníctvom Ministerstva kultúry  SR.  Ministerstvo kultúry  SR predložilo Projekty na kultúrne aktivity – rok 2002 - I. časť na schváleniu vláde SR. Predmetné projekty boli schválené  uznesením vlády SR č. 194 zo dňa 27. 2. 2002  v sume 54 959 tis. Sk.

Ministerstvo životného prostredia SR v sume 11 350 000 Sk

Rezort Ministerstva životného prostredia SR má v kapitole VPS v roku 2002 rozpočtovanú sumu 11 350 000 Sk z výťažkov lotérií a iných podobných hier na ekologické účely.  Uznesením vlády SR č. 106 zo dňa 6.2.2002 bola celá rozpočtovaná suma schválená na pokračovanie prác na spracovaní Atlasu krajiny Slovenskej republiky. 

Úrad vlády SR v sume 55 000 000 Sk

Zákonom č. 586/2001 Z. z. o štátnom rozpočte na rok 2002 boli pre Úrad vlády SR schválené  finančné prostriedky z výťažku lotérií a iných podobných hier v sume 35 000 tis. Sk na sociálne a kultúrne potreby rómskej komunity prostredníctvom Úradu vlády SR. Úrad vlády SR predložil projekty – rok 2002 - I. časť na schváleniu vláde SR. Predmetné projekty boli schválené  uznesením vlády SR č. 139 zo dňa 13. 2. 2002  v sume 2 230 tis. Sk pre jednotlivé rozpočtové kapitoly takto:
Úrad vlády SR                                  880 tis. Sk
Ministerstvo kultúry SR                   440 tis. Sk
Ministerstvo školstva SR                 140 tis. Sk
Slovenská televízia                           240 tis. Sk
Krajský úrad Košice                         600 tis. Sk

           Prostredníctvom Úradu vlády SR sa bude v roku 2002 uvoľňovať aj čiastka určená na menšinovú kultúrnu politiku vo výške 20 000 000 Sk.

Financovanie akcií pre obce a mestá SR v sume 122 500 000 Sk

V oblasti kultúry na záchranu historického jadra mesta
-	Banská Štiavnica 12 000 000 Sk
-	Bardejov 13 000 000 Sk
-	Levoča 10 500 000 Sk
Na obnovu národných kultúrnych pamiatok pre mesto Bratislava
-	Slavín 7 000 000 Sk
-	Devín 6 000 000 Sk

V oblasti školstva je na dokončenie objektov základných škôl a ich technickej vybavenosti v rámci bývalej komplexnej bytovej výstavby  rozpočtovaná  suma vo výške 70 000 000 Sk. V oblasti sociálnej na rekonštrukciu domovou dôchodcov v Bratislave  sa rozpočtuje suma  vo výške 4 000 000 Sk.

Vratky finančných prostriedkov prevádzkovateľom lotérií a rezerva na ďalšie verejnoprospešné účely v sume 50 000 000 Sk

          Uvedená rozpočtovaná čiastka je určená prednostne na úhradu vratiek prevádzkovateľom lotérií a zvyšná časť finančných prostriedkov bude uvoľňovaná na verejnoprospešné účely v súlade so schválenými zásadami na rok 2002, ktoré sú zverejnené na internetovej stránke Ministerstva financií SR a vo Finančnom spravodajcovi č. 6/2002. 

Nerozpočtované prostriedky z roku 2001

V kapitole Všeobecná pokladničná správa sa v iných nedaňových príjmoch rozpočtovala na rok 2001 čiastka z výťažkov lotérií a iných podobných hier vo výške 1 050 000 000 Sk. Oznámením o stave účtu k 18.  decembru 2001  bolo zistené prekročenie rozpočtovaných príjmov  z odvodu výťažku lotérií a iných podobných hier vo výške  113 778 016,98 Sk. 
           V zmysle § 4a ods. 9 zákona SNR č. 194/1990 Zb. o lotériách a iných podobných hrách v znení neskorších predpisov zo štátneho rozpočtu možno do výšky príjmov z výťažku podľa príslušných odsekov poskytnúť v súlade so zákonom na príslušný rozpočtový rok prostriedky iba na financovanie školstva, na podporu mládeže, na telovýchovné, športové, zdravotnícke, sociálne, kultúrne a environmentálne účely. Z príjmov z výťažku podľa príslušných odsekov prislúcha prostredníctvom Štátneho fondu telesnej kultúry ( od 1.1.2002 prostredníctvom Ministerstva školstva SR) minimálne 50 % na telovýchovné a športové účely. 

           Z dôvodu dodržania vyššie uvedeného ustanovenia zákona boli o sumu 113 778 016,98 Sk rozpočtovým opatrením v kapitole VPS zvýšené príjmy a  povolené prekročenie limitu výdavkov. Na uvedené prostriedky bola ministerkou  financií povolená  výnimka z časového použitia do 30.júna  2002.

Zostávajúca časť  prevedených  finančných  prostriedkov (suma prevyšujúca 50% pre Ministerstvo školstva SR) sa mala použiť, z dôvodu priebežného nabiehania preddavkov roku 2002,  najmä pre   Ministerstvo školstva SR ako záloha v mesiaci január, nakoľko v tomto mesiaci nie je na účte odvodov z prevádzkovania lotérií a iných podobných hier na verejnoprospešné účely dostatok prostriedkov.

V súčasnosti je z týchto prostriedkov vyčerpaná čiastka 99 608 032 Sk, ktorá bola použitá nasledovne:
-	uznesenie č. 35 z 10. januára 2001 k návrhu na poskytnutie finančných prostriedkov na zabezpečenie účasti výpravy Slovenskej republiky na XIX. Zimných olypijských hrách a VIII: zimných paralympijských hrách v Salt Lake City v celkovom objeme 28 513 390 Sk.

-	uznesenie č. 277 zo dňa 20. marca 2002 k návrhu na použitie prostriedkov z nerozpočtovaných prostriedkov štátneho rozpočtu z kapitoly Všeobecná pokladničná správa za rok 2001, získaných v súlade so zákonom SNR. Č. 194/1990 Zb. o lotériách a iných podobných hrách v znení neskorších predpisov na finančné zabezpečenie aktivít rezortu školstva Slovenskej republiky v celkovom objeme 36 094 642 Sk na investície do športových zariadení (výstavba Národného tenisového centra, rekonštrukcia zimných štadiónov v Piešťanoch a v Trnave, dostavba ihriska pre Slovenský zväz pozemného hokeja, Národný inštitút športu, projekty regionálneho a samosprávneho typu).

-	uznesenie č. 322 z 27. marca 2002 k návrhu na pridelenie nerozpočtovaných finančných prostriedkov získaných v roku 2001 v súlade so zákonom  SNR č. 194/1990 Zb. o lotériách a iných podobných hrách v znení neskorších predpisov v celkovom objeme 35 000 000 Sk na zdravotné účely.

            Po zohľadnení požiadavky 900 000 Sk na riešenie projektov rómskej komunity, prostredníctvom     Krajského     úradu     Žilina,      zostáva     na     prerozdelenie z nerozpočtovaných príjmov roku 2001  suma  13 269 984,98 Sk, ktorá  bude uvoľnená   v súlade s § 4a ods. 9 zákona SNR č. 194/1990 Zb. o lotériách a iných podobných hrách v znení neskorších predpisov  až po schválení príslušných účelových akcií vládou Slovenskej republiky.